Mary Keitany

Mary Jepkosgei Keitany (Kabarnet, Baringo konderria, 1982ko urtarrilaren 18a) kenyar maratoi korrikalari ohia da, New Yorkeko maratoia lau aldiz eta Londresko maratoia hirutan irabazi zituena. Maratoi erdiko emakumezkoen errekorra ezarri zuen 2011n eta hiru urtez iraun zuen errekorrak. Munduko maratoi-erdiko txapelduna ere izan zen. 2017an Maratoiko errekorra ezarri zuen, lau hilabetez iraun zuena.

 Kirol ibilbidea 
Kenya mendebaldeko Kabarnet herrian jaio zen eta lehen hezkuntzan hasi zen korrika egiten. 2002an, 20 urte zituela, Hidden Talent Akaemian sartu zen.

2006an Munduko maratoi erdiko txapelketan zilarrezko domina eskuratu zuen eta taldeka Kenyaizan zen txapelduna. 2009ko Munduko txapelketan Keitanyk lortu zuen urrezko domina eta taldeka ere txapeldunak izan ziren kenyarrak.

2010ean irabazi zuen lehenengo maratoia, Abu Dhabikoa, eta New Yorkeko maratoian hirugarren egin zuen.

Hurrengo urteetan New Yorkeko eta Londresko maratoiak korritu zituen. New Yorken lau garaipen lortu zituen, bi aldiz bigarren eta bi aldiz hirugarren, Londresko maratoia hiru aldi irabazi zuen eta beste behin bigarren egin zuen. Emaitza hauek kontutan hartuta World Marathon Majors sailkapeneko txapelduna izan zen 2015-16 eta 2017-18 denboraldietan.

Aurrez 2012ko Londresko Olinpiar Jokoetako maratoian hartu zuen parte. Puntako taldean zihoala 41. kilometroan erori egin zen eta azkenean laugarren amaitu zuen.

2019an Londresko maratoian lesionatu egin zen. Aldakan hartu zun min eta herrke lasterka egiteko arazoak ekarri zizkion. 39 urte zituela 2021eko irailaren 22an erretiroa hartu zuen.

 Nazioarteko emaitzak 
World Marathon MajorsUrteaLekuaDominaProba2010New York Maratoia2011Londres Maratoia2011New York Maratoia2012Londres Maratoia2014New York Maratoia2015New York Maratoia2015Londres Maratoia2016New York Maratoia2017Londres Maratoia2017New York Maratoia2018New York Maratoia2019New York MaratoiaMunduko Maratoi erdiko txapelketaUrteaLekuaDominaProba2007Udine Maratoi erdia bakarka2007Udine Maratoi erdia taldeka2019Birmingham Maratoi erdia bakarka2019Birmingham Maratoi erdia taldeka

 Errekorrak 
 1.500 m: 01:29.7 ( Nairobi, 2003)
 5.000 m: 16:29.4 ( Nairobi, 2006)
 10.000 m: 32:18.07 ( Utrecht, 2007)
 15 km: 50:10 ( Le Puy-en-Velay, 2007)
 Maratoi erdia: 1:04:55 ( Ras Al Khaimah, 2018)
 25 km: 1:19:53 (Berlin, 2010)
 30 km: 1:39:11 ( Londres, 2011)
 Maratoia: 2:17:01 ( Londres, 2017)

 Erreferentziak 

 Kanpo estekak 

Kategoria:2012ko Udako Olinpiar Jokoetako atletak
Kategoria:Kenyako atletak
Kategoria:Maratoilariak
Kategoria:Kenyako emakumeak